CELEX: 62007CA0362
Language: et
Date: 2008-12-11 00:00:00
Title: Liidetud kohtuasjad C-362/07 ja C-363/07: Euroopa Kohtu (kolmas koda) 11. detsembri 2008 . aasta otsus (Tribunal d'instance du VII e arrondissement de Paris' (Prantsusmaa) eelotsusetaotlus) — Kip Europe SA, Kip (UK) Ltd, Caretrex Logistiek BV, Utax GmbH (C-362/07), Hewlett Packard International SARL (C-363/07) versus Administration des douanes — Direction générale des douanes et droits indirects (Ühine tollitariifistik — Kombineeritud nomenklatuur — Tariifne klassifitseerimine — Mitmeotstarbelised seadmed — Laserprintermoodulist ja skannimismoodulist koosnevad seadmed, millel on ka koopiamasina funktsioon — Rubriik 8471 — Rubriik 9009)

7.2.2009   
            
            
               ET
            
            
               Euroopa Liidu Teataja
            
            
               C 32/6
            
         Euroopa Kohtu (kolmas koda) 11. detsembri 2008. aasta otsus (Tribunal d'instance du VIIe arrondissement de Paris' (Prantsusmaa) eelotsusetaotlus) — Kip Europe SA, Kip (UK) Ltd, Caretrex Logistiek BV, Utax GmbH (C-362/07), Hewlett Packard International SARL (C-363/07) versus Administration des douanes — Direction générale des douanes et droits indirects
   (Liidetud kohtuasjad C-362/07 ja C-363/07) (1)
   
   (Ühine tollitariifistik - Kombineeritud nomenklatuur - Tariifne klassifitseerimine - Mitmeotstarbelised seadmed - Laserprintermoodulist ja skannimismoodulist koosnevad seadmed, millel on ka koopiamasina funktsioon - Rubriik 8471 - Rubriik 9009)
   (2009/C 32/10)
   Kohtumenetluse keel: prantsuse
   Eelotsusetaotluse esitanud kohus
   Tribunal d'instance du VIIe arrondissement de Paris
   Põhikohtuasja pooled
   
      Hagejad: Kip Europe SA, Kip (UK) Ltd, Caretrex Logistiek BV, Utax GmbH (C-362/07), Hewlett Packard International SARL(C-363/07)
   
      Kostja: Administration des douanes — Direction générale des douanes et droits indirects
   Kohtuasja ese
   Eelotsusetaotlus — Tribunal d'instance du VIIe arrondissement de Paris — Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382), kohtuasja asjaolude suhtes kehtivas redaktsioonis, tõlgendamine ja komisjoni 8. märtsi 2006. aasta määruse (EÜ) nr 400/2006 teatavate kaupade klassifitseerimise kohta kombineeritud nomenklatuuris (ELT L 70, lk 9) kehtivus — Mitmeotstarbelised seadmed, mis koosnevad printer-, skanner- ja arvutimoodulist — Klassifitseerimine üldreeglite punkti 3 alapunktis b ja KN-i tõlgendamisest (kuna printimisfunktsioon määrab seadme „põhiomadused”) lähtudes tariifi alamrubriiki 8471 60 40 (automaatsed andmetöötlusseadmed), või KN-i grupi 84 märkuse 5 punkti E (Masinad, mis täidavad muud spetsiifilist funktsiooni — kopeerimisfunktsioon — kui andmetöötlus) alusel alamrubriiki 9009 12 00 (kopeerseadmed)
   Resolutiivosa
   
               1.
            
            
               Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas toodud kombineeritud nomenklatuuri (mida on muudetud komisjoni 27. oktoobri 2005. aasta määrusega (EÜ) nr 1719/2005) grupi 84 märkuse 5 punkti E tuleb tõlgendada nii, et „muud spetsiifilist funktsiooni kui andmetöötlus” täidavad vaid niisugused seadmed, mis sisaldavad automaatset andmetöötlusseadet või töötavad niisuguse seadmega ühendatuna, mille funktsioon ei ole andmetöötlus.
            
         
               2.
            
            
               Kui põhikohtuasjades käsitletavate seadmete kopeerimisfunktsioon on printimis- ja skannimisfunktsiooniga võrreldes teisejärguline, tuleb neid seadmeid määruse nr 2658/87 I lisas toodud kombineeritud nomenklatuuri (mida on muudetud määrusega nr 1719/2005) grupi 84 märkuse 5 punkti B tähenduses käsitada automaatsete andmetöötlusseadmete plokkidena, mis sama klassi märkuse 5 punkti C kohaselt kuuluvad rubriiki 8471 juhul, kui nad on esitatud eraldi. Niisugusel juhul tuleb vastav alamrubriik kindlaks määrata nimetatud nomenklatuuri XVI jaotise märkuse 3 alusel. Kui aga kopeerimisfunktsioonil on samaväärne tähtsus kui kahel ülejäänud funktsioonil, tuleb need seadmed sama nomenklatuuri tõlgendamise üldreeglite punkti 3 alapunkti b alusel klassifitseerida sellele moodulile vastavasse rubriiki, mis määrab nende seadmete põhiomadused. Kui see kindlaksmääramine osutub võimatuks, tuleb seadmed klassifitseerida üldreeglite punkti 3 alapunkti c alusel rubriiki 9009.
            
         
               3.
            
            
               Viiendate küsimuste analüüs ei toonud esile ühtegi asjaolu, mis võiks mõjutada komisjoni 8. märtsi 2006. aasta määruse (EÜ) nr 400/2006 teatavate kaupade klassifitseerimise kohta kombineeritud nomenklatuuris lisa punkti 4 kehtivust.
            
         
      (1)  ELT C 269, 10.11.2007.